Ekstern,+intern+og+interaktiv

= Markedsføringens tre sider =

**Ekstern markedsføring** har med virkemidlene vi bruker innen markedsføring. Det er produkt, pris, plass, påvirkning og personal. Hvordan vi markedsfører disse virkemidlene har stor betydning for kunden. Vi kan se dette ved å illustrere det slik: Kjernen i midten er det som betyr mest for kunden, men servicen rundt er alt som er i tillegg til kjernen og som gjør kunden ekstra fornøyd. Dette blir kalt periferi og gjør det lille ekstra, slik at produktet blir stort i kundens øyne.


 * Interaktiv markedsføring** er samhandlingen mellom kunde og selger. Det vil si når du som selger står og snakker med en kunde. Det er viktig å skape en holdning som kunden er tilfreds med. Fornøyde kunder er veldig verdifulle. De kommer ofte tilbake, snakker positivt om bedriften til andre og lar seg ikke så lett påvirke av tilbud fra andre konkurrenter. Her er en film av en veldig god salgsmann, Derren Brown, som viser at kunden kan se om du juger eller om du gir riktig informasjon om et produkt.

media type="youtube" key="Gi2cvop3vbM" width="425" height="350" En medarbeider kan yte service gjennom materiell service, systemservice og personlig service. Materiell service vil si at alle de ytre faktorene fungerer. F.eks. at det er rent og ryddig i butikklokalet. Systemservice vil si om rutinene og systemene fungerer. Personlig service er den servicen du yter direkte mot kunden.

**Intern markedsføring** handler om at de ansatte fungerer godt sammen og at de er motiverte for å yte god service. Dette er det ledelsen som har ansvar for, og ledelsen burde derfor gjennomføre ulike tiltak for å få de ansatte til å forstå hvordan de kan yte god service. Vi har flere virkemidler innenfor intern markedsføring. Det er motiverende ledelse, motiverende personalpolitikk og motiverende opplærings - og utdanningspolitikk. De ansatte må ha lyst til å gi alt av seg selv når de står ovenfor en kunde. I løpet av én dag kan en bedrift tape masse penger på grunn av en medarbeider som har vært ute av stand til å yte god service på grunn av sykdom eller er umotivert. Derfor er det ledelsen som må sørge for at alle får litt ansvar, blir respektert og at lederen kan vise interesse for hva medarbeideren gjør. Med personalpolitikk mener vi hvordan systemene og rutinene på arbeidsplassen er bygd opp og utdannings - og opplæringspolitikken er å øke kompetansen eller endre holdningene til de ansatte.




 * Min mening** er at vi trenger disse ulike markedsføringsmetodene kombinert med hverandre, men allikevel tror jeg at intern markedsføring er det viktigste. Dersom ledelsen klarer å lære opp sine medarbeidere til å bli flinke selgere, sørge for at de trives og at systemer osv. fungerer vil dette påvirke hele bedriften. Det er selfølgelig viktig at både den eksterne og interaktive markedsføringen er nøye gjennomtenkt. Det er ikke vits i å være en god selger dersom en f.eks. ikke har et produkt, eller at en har satt en pris som er langt høyere enn det produktet er verdt i forhold til kvaliteten.

Alle disse tre typer markedsføring sørger for fornøyde kunder og ansatte som trives. De henger sammen ved at alle har med kunden og de ansatte å gjøre. De tre typene sørger for at kunden skal oppleve bedriften som et sted der du alltid får god service og alle systemer fungerer. Kvaliteten på disse tre typer for markedsføring avhenger av hvor godt gjennomtenkt de er. hvis bedriften har en god ekstern, intern og interaktiv markedsføring, vil dette føre til at kunden husker bedriften og syntes det er noe spessielt med akkurat den. De vil selvfølgelig komme tilbake!